《贺谢韶石公祖平平远寇》
明代·杨闱

频年溪峒诧黔盘，深阻分剺道未难。山谷几时烦聚米，王师此日胜皋兰。

夕阳京观村村寂，落月荒燐处处看。晏堵有歌来衅甲，从今草木也知韩。

作者简介：杨闱，字今鹤。大埔人。泷孙。壮岁弃诸生，后偕郭之奇、黄奇遇游吴越江楚，道齐梁入都门，诗学日进。曾与修揭阳、大埔县志。归老海阳之龟湖，年九十一卒。清乾隆修《潮州府志》卷三○、民国《大埔县志》卷二六有传。